kan jeg være smittet av skabb?
hei
skabb smitter vanligvis ved direkte hudkontakt over 15 minutter, men kan også smitte indirekte gjennom deling av sengetøy og håndklær. det kan ta 3-6 uker fra man får skabb til man får de typiske symptomene med intens kløe og små røde nupper i huden, særlig på hendene og omkring mage, lår og kjønnsorganer. når en person i en husstand får påvist skabb, skal hele husstanden behandles, selv om de andre ikke har symptomer. 


ettersom dere har tilbragt mye tid sammen i den siste perioden, og også har sovet i samme seng, er dette nesten som å tilhøre samme husstand. jeg anbefaler derfor at du følger rådene som gjelder for husstandsmedlemmer, og gjennomfører kur med permetrin eller benzylbenzoat.    
  
håper dette er til hjelp!


 hilsen sio-legen